13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 647 της 6/12 Οκτ. 1962 (ΦΕΚ Α΄ 164) Περί εφαρμογής του Ν.Δ. 4193/1961 επί των υπηρετούντων μη τακτικών υπαλλήλων των ανωτάτων εκπαιδευτικών ιδρυμάτων. Έχοντες υπ’ όψει: α)Τας διατάξεις του άρθρ. 4 του Ν.Δ. 4193/1961, β)την υπ’ αριθ. 347/26.6.62 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και γ)την υπ’ αριθ. 625/ 1962 γνωμοδότησιν του Συμβουλίου Επικρατείας, προτάσει των Ημετέρων Υπουργών Συντονισμού, Προεδρίας της Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-Τα άρθρ. 1, 2 και 3 του Ν.Δ. 4193/1961 «περί τακτοποιήσεως εκτάκτου προσωπικού των δημοσίων Υπηρεσιών και τροποποιήσεως και συμπληρώσεως του Υπαλληλικού Κώδικος «εφαρμόζονται επί του μη τακτικού προσωπικού των Πανεπιστημίων Αθηνών και Θεσσαλονίκης, Ε.Μ. Πολυτεχνείου, Ανωτάτης Σχολής Οικονομικών και Εμπορικών Επιστημών, της Ανωτάτης Γεωπονικής Σχολής Αθηνών και της Παντείου Ανωτάτης Σχολής Πολιτικών Επιστημών, υπό τας εν ταις επομέναις διατάξεσι τροποποιήσεις και συμπληρώσεις. Άρθρ.2.-1.Εις την κατά το άρθρ. 1 του Ν.Δ. 4193/1961 τακτοποίησιν, περιλαμβάνονται και οι εκ των μη τακτικών υπαλλήλων χρησιμοποιούμενοι προς εκτέλεσιν έργων παρασκευαστών εργαστηρίων παρά τη Ανωτάτη Γεωπονική Σχολή Αθηνών. 2.Αντί της κατά το άρθρ. 1 του ως άνω Ν.Δ/τος συστάσεως ιδίων τακτικών θέσεων προς τακτοποίησιν υπηρετούντος μη τακτικού προσωπικού, δύναται να ορίζηται ο διορισμός και εις κενάς τακτικάς θέσεις εκ των κατά τας κειμένας διατάξεις προβλεπομένων, υπό τους περιορισμούς του άρθρ. 3 του αυτού ως άνω Ν.Δ/τος. Άρθρ.3.-Δια Β.Δ/τος εκδοθησομένου εντός 6 μηνών από της δημοσιεύσεως του παρόντος δύναται να καθορισθώσι περαιτέρω προσαρμογαί του Ν.Δ. 4193/1961 προς τας ιδιορρυθμίας των ανωτάτων εκπαιδευτικών ιδρυμάτων. Άρθρ.4.-Η εν άρθρ. 1 παρ. 1 του Ν.Δ. 4193/1961 τασσομένη προθεσμία εκδόσεως Β.Δ/των, συστάσεως θέσεων παρατείνεται επί εν έτος από της λήξεώς της. Άρθρ.5.-Η εν άρθρ. 1 (παρ. 1) του Ν.Δ. 4193/ 1961 προβλεπομένη επιτροπή συγκροτείται κατά ίδρυμα δια κοινής αποφάσεως του Υπουργού Προεδρίας Κυβερνήσεως και Εθνικής Παιδείας και Θρησκευμάτων ως εξής: α)Εξ ενός μέλους του Ανωτάτου Συμβουλίου Δημοσίων Υπηρεσιών υποδεικνυομένου υπό του Σώματος, β)ενός τακτικού καθηγητού ή ανωτάτου ή ανωτέρου υπαλλήλου του οικείου ιδρύματος και γ)ενός ανωτάτου ή ανωτέρου υπαλλήλου του Γενικού Λογιστηρίου του Κράτους υποδεικνυομένου υπό του Υπουργού των Οικονομικών. Άρθρ.6.-Τα Β.Δ/τα περί συστάσεως των αναγκαίων τακτικών θέσεων εις τα εν άρθρ. 1 του παρόντος ιδρύματα, προς τακτοποίησιν μη τακτικών υπαλλήλων εκδίδονται εφ’ άπαξ. Εις τους Ημετέρους Υπουργούς Συντονισμού, Προεδρίας της Κυβερνήσεως, Οικονομικών και Εθνικής Παιδείας και Θρησκευμάτων ανατίθεμεν την δημοσίευσιν και εκτέλεσιν του παρόντος Δ/τος. 